Hindi News

Local

Chhattisgarh

Raipur

Chhattisgarh Panchayat Chunav | Chhattisgarh Panchayat Nakulnar Dantewada Sarpanch Election 2020 Chunav Updates; Naxalites Kidnapped And Murdered Sainik

नक्सलियों ने गोपनीय सैनिक काे अगवा कर हत्या की, गांव के बाहर शव फेंका

8 महीने पहले



कॉपी लिंक

गोपनीय सैनिक मोहन भास्कर।- फाइल फोटो

दंतेवाड़ा के नकुलनार में 2 दिन पहले किया था गोपनीय सैनिक का अपहरण, पोटाली कैंप में तैनात था

अरबे गांव के पास सुबह मिला शव, बिना किसी को सूचना दिए गुरुवार शाम को ही कैंप से निकला था

नकुलनार. छत्तीसगढ़ में पंचायत चुनाव के बीच दंतेवाड़ा में नक्सलियों ने गोपनीय सैनिक की गला रेतकर हत्या कर दी। उसका शव शनिवार सुबह अरबे गांव के पास सड़क पर पड़ा मिला। नक्सलियों ने 2 दिन पहले गोपनीय सैनिक को अगवा किया था। जवान पोटली कैंप में नियुक्त था और सरेंडर के बाद डीआरजी में उसकी भर्ती हुई थी। हत्या की पुष्टि एसपी अभिषेक पल्लव ने की है। हालांकि उसके डीआरजी जवान होने को लेकर अभी स्थिति स्पष्ट नहीं है।

1) पुलिस मुखबिरी में हत्या करने की आशंका

निलवाया निवासी मोहन भास्कर पोटाली कैंप में गोपनीय सैनिक के रूप में नियुक्त था। उसका शव शनिवार सुबह नकुलनार क्षेत्र के अरबे गांव के पास सड़क पर पड़ा मिला। बताया जा रहा है कि मोहन पोटाली कैंप से अक्सर शराब पीने गांव निकल जाता था। वह गुरुवार को भी बिना किसी को सूचना दिए कैंप से निकल गया था।

मोहन के गायब होने की जानकारी गुरुवार शाम को ही कैंप में होने वाली गणना के दौरान लग गई थी। इसके बाद से पुलिस उसकी तलाश कर रही थी, लेकिन इसे छिपाए रखा गया। इसके बाद शनिवार सुबह मोहन का शव मिलने के बाद मामले का खुलासा हुआ। आशंका जताई जा रही है कि जवान की हत्या पुलिस मुखबिरी के संदेह में की गई है। यह बात भी सामने आ रही है कि सैनिक पूर्व नक्सली था और सरेंडर करने के बाद उसे डीआरजी में भर्ती किया गया था।